|  |  |
| --- | --- |
| Prvi.jpg  |   25. август 2014. **8/14**  |
|  |  |

|  |
| --- |
| **август 2014. године** |
| САОПШТЕЊЕ ЗА МЕДИЈЕ |

**Просјечна нето плата у јулу 2014. године 830 КМ**

**Највиша просјечна нето плата у подручју *Финансијске дјелатности и дјелатности осигурања* 1 281 КМ, најнижа у подручју *Административне и помоћне услужне дјелатности* 403 КМ**

Просјечна мјесечна нето платазапослених у Републици Српској,исплаћена у јулу 2014. године износи830 КМ, а просјечна мјесечна бруто плата 1 342 КМ.

У односу на јун 2014. године, просјечна нето плата исплаћена у јулу 2014. године мања је реално за 0,8%, док је у односу на јул 2013. године реално већа за 4,5%.

До смањења плате исплаћене у јулу 2014. године у односу на јун 2014. године дошло је углавном због мање плате у рудницима и термоелектранама који су у јуну имали велики број прековремених часова рада и часове рада на државни празник, те им је и плата била већа.

Посматрано по подручјима, у јулу 2014. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 281 КМ. Са друге стране, најнижа плата у јулу 2014. године исплаћена је у подручју *Административне и помоћне услужне дјелатности* 403 КМ.

У јулу 2014. године, у односу на јун 2014 године, највећи номинални раст нето плате забиљежен је у подручјима *Пољопривреда, шумарство и риболов* 5,7%, *Финансијске дјелатности и дјелатности осигурања* 3,3% и *Образовање* 3,3%.

Смањење плате, у номиналном износу, забиљежено је у подручјима *Вађење руда и камена* 7,5%, *Производња и снабдијевање електричном енергијом, гасом, паром и климатизација* 5,8% и *Остале услужне дјелатности* 5,3%.

 км



Графикон 1. Просјечнe нето платe запослених по мјесецима

**Мјесечна инфлација у јулу 2014. године -0,1%**

**Годишња инфлација (VII 2014/ VII 2013.) -1,1%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у јулу 2014. године у односу на јун 2014. у просјеку су ниже за 0,1%.

Од 12 главних одјељака производа и услуга личне потрошње, највећи раст од 0,5% забиљежен je у одјељку *Намјештај и покућство* због виших цијена у групи производа за чишћење и редовно одржавање куће (0,7).

Због виших произвођачких цијена цигарета и овај мјесец забиљежен је раст цијена у одјељку *Алкохолна пића и дуван* 0,4%.

Благи раст цијена (0,3%) забиљежен је у одјељку *Превоз* који је резултат виших цијена бензина (0,7%), а раст цијена (0,3%) забиљежен је и у одјељку *Рекреација и култура* због виших цијена путних аранжмана у сезони (7,8%).

Више цијене од 0,2% које су забиљежене у одјељку *Остала добра и услуге* резултат су виших цијена у групи производи за личну хигијену (0,5%) као и виших цијена на производима у групи остали лични предмети (0,6%).

У одјељку *Становање* више цијенезабиљежене су у групама течна (1,2%) и чврста горива (0,2%).

Пад цијена забиљежен је код два одјељака.

Најниже цијене у јулу забиљежене су у одјељку Одјећа и обућа (3,1%) и резултат су сезонских снижења одјеће и обуће, која су у овом периоду и најбројнија.

У оквиру одјељкa *Храна и безалкохолна пића* забиљежен је пад од 0,1% због нижих цијена поврћа (3,2%), уља и масноћа (0,5%), меса (0,4%), ријечне и морске рибе (0,4%).

У одјељцима *Здравство, Комуникације,* *Образовање* и *Ресторани и хотели* цијене су у просјеку остале исте.

Индекси цјена производа и услуга, који се користе за личну потрошњу у Републици Српској, у јулу 2014. године у односу на исти мјесец 2013. године, нижи су у просјеку за 1,1%.

**Цијене произвођача индустријских производа на домаћем тржишту (VII 2014/VI 2014.) у просјеку на истом нивоу**

Цијенe произвођачa индустријских производа на домаћем тржишту у јулу 2014. године у односу на јун 2014. године у просјеку су остале на истом нивоу, у односу на јул 2013. године у просјеку су ниже за 0,7%, а у односу на децембар 2013. године у просјеку су више за 0,3%.

Посматрано по намјени потрошње, у јулу 2014. године, у односу на јун 2014. године, цијене енергије у просјеку су више за 0,2%, цијене трајних производа за широку потрошњу у просјеку су ниже за 0,8%, цијене интермедијарних производа као и цијене капиталних прозвода ниже су за 0,1%, док су цијене нетрајних производа за широку потрошњу у просјеку остале на истом нивоу.

Цијене интермедијарних производа посматрано по намјени потрошње, у јулу 2014. године, у односу на јул 2013. у просјеку су ниже за 2,0%, цијене капиталних прозвода за 1,0%, цијене трајних производа за широку потрошњу за 0,8%, док су цијене енергије као и цијене нетрајних производа за широку потрошњу у просјеку остале на истом нивоу.

Посматрано по подручјима индустријске производње (PRODCOM), цијене подручја (B) вађење руда и камена у јулу 2014. године у односу на јун 2014. године у просјеку су више за 1,4%, цијене подручја (C) прерађивачка индустрија у просјеку су ниже за 0,1%, цијене подручја (D) производња и снабдијевање електричном енергијом, гасом, паром и климатизација, у просјеку су остале на истом нивоу.

У јулу 2014. године, у односу на јул 2013, цијене подручја *Прерађивачка индустрија* ниже су за 1,1%, цијене подручја*Вађење руда и камена*ниже су за 0,1%, док суцијене подручјапроизводња и снабдијевање електричном енергијом, гасом, паром и климатизација у просјеку остале на истом нивоу.

**Цијене произвођача индустријских производа на страном тржишту (VII 2014/VI 2014.) у просјеку ниже 0,3%**

Цијенe произвођачa индустријских производа на страном тржишту у јулу 2014. године у односу на јун 2014. године у просјеку су ниже за 0,3%, у односу на јул 2013. године ниже су за 0,3%, а у односу на децембар 2013. године ниже су за 1,2%.

Посматрано по намјени потрошње, у јулу 2014. године у односу на јун 2014. године цијене капиталних производа у просјеку су више зa 0,7%, цијене енергије као и цијене нетрајних производа за широку потрошњу за 0,1%, цијене интермедијарних производа у просјеку су ниже за 0,5%, док су цијене трајних производа за широку потрошњу у просјеку остале на истом нивоу.

Цијене трајних производа за широку потрошњу посматрано по намјени потрошње, у јулу 2014. године, у односу на јул 2013. године у просјеку су више за 2,6%, цијене капиталних прозвода за 2,1%, цијене нетрајних производа за широку потрошњу за 1,2%, док су цијене енергије у просјеку ниже за 0,5% и цијене интермедијарних производа за 0,2%.

Посматрано по подручјима индустријске производње (PRODCOM), цијене подручја (B) вађење руда и камена у јулу 2014. године у односу на јун 2014. године у просјеку су ниже за 1,6%, цијене подручја (C) прерађивачка индустрија за 0,3%, док су цијене подручја (D) производња и снабдијевање електричном енергијом, гасом, паром и климатизација у просјеку остале на истом нивоу.

У јулу 2014. године, у односу на јул 2013. године, цијене подручја *Вађење руда и камена*више су за 3,2%, а цијене подручjа *Прерађивачка индустрија* за 0,4%.

**Десезонирана индустријска производња (VII 2014/VI 2014.) већа 0,8%**

**Број запослених у индустрији (I-VII 2014/I-VII 2013.) већи 1,7%**

**Десезонирана индустријска производња** у јулу 2014. године у поређењу са јуном 2014. године већа је за 0,8%. У подручју *Вађења руда и камена* остварен је раст од 8,2% и у *Прерађивачкој индустрији* раст од 1,6%, док је у подручју *Производња и снабдијевање електричном енергијом, гасом, паром и климатизацији* забиљежен пад од 3,1%. Посматрано према главним индустријским групама по основу економске намјене производа, десезонирана производња капиталних производа, у јулу 2014. године у поређењу са јуном 2014. године, већа је за 23,1%, нетрајних производа за широку потрошњу за 2,3%, енергије за 1,4% и трајних производа за широку потрошњу за 0,9%, док је производња интермедијарних производа мања за 4,7%.

**Број запослених у индустрији** у јулу 2014. године у односу на просјечан мјесечни број запослених у 2013. години већи је за 1,6%, у односу на исти мјесец прошле године већи је за 0,7%, док је у односу на јун 2014. године мањи за 0,2%. Број запослених у индустрији у периоду јануар - јул 2014. године, у односу на исти период прошле године, већи је за 1,7%. У истом периоду у подручју *Вађење руда и камена* остварен је раст од 5,2%, у подручју *Производња и снабдијевање електричном енергијом, гасом, паром и климатизацији* раст од 1,9% и у подручју *Прерађивачка индустрија* раст од 1,3%.

Графикон 2. Индекси индустријске производње, VII 2010 – VII 2014. (∅2010=100)

**Извоз (I-VII 2014/I-VII 2013.) повећан 5,9%**

**Покривеност увоза извозом (у периоду I-VII 2014.) 57,9%**

У јулу 2014. године остварен је извоз у вриједности од 261 милиона КМ и увоз у вриједности од 414 милиона КМ.

У периоду јануар - јул 2014. остварен је извоз у вриједности од милијарду и 569 милиона КМ, што је за 5,9% више у односу на исти период претходне године. Увоз је, у истом периоду, износио 2 милијарде 711 милиона КМ, што је за 8,3% више у односу на исти период претходне године. Проценат покривености увоза извозом за првих седам мјесеци текуће године износио је 57,9%.

Посматрајући по мјесецима, извоз у јулу 2014. године у односу на јун 2014. године повећан је за 6,8%, док је у односу на јул 2013. године повећан за 7,7%. Увоз је у јулу 2014. године у односу на јун 2014. године смањен за 0,3%, док је у односу на јул 2013. године повећан за 3,4%.

У погледу географске дистрибуције робне размјене Републикe Српскe са иностранством, у периоду јануар - јул 2014. године, највише се извозило у Италију и то у вриједности од 300 милиона КМ, односно 19,1%, те у Србију 220 милиона КМ, односно 14,0% од укупног оствареног извоза.

У истом периоду, највише се увозило из Русије и то у вриједности од 579 милиона КМ, односно 21,3% и из Србије, у вриједности од 430 милиона КМ, односно 15,9% од укупно оствареног увоза.

Посматрано по групама производа, у периоду јануар - јул 2014. године, највеће учешће у извозу остварују нафтна уља и уља добиjена од битуменозних минерала (осим сирових) са укупном вриједношћу од 146 милиона КМ, што износи 9,3% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 565 милиона КМ, што износи 20,8% од укупног увоза.

 хиљ. КМ

2014

2013

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.baЈасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |